Există două tabere opuse atunci când vine vorba despre băutul apei în timpul mesei. Deși este adevărat că apa reprezintă un lichid vital, fără de care nu putem trăi și că însuși corpul nostru este compus în mare parte din apă, se spune că dacă o bem în timpul mesei putem îngreuna digestia. Află răspunsul la această întrebare din rândurile de mai jos.
Cunoaștem cu toții beneficiile apei: elimină toxinele, hidratează organele, transportă minerale către celule și contribuie la toate procesele metabolice. Din aceste motive, este recomandat să bem apă între 2 și 2,5 litri pe zi.
Dar, există o dezbatere cu privire la un anumit subiect< dacă este bine sau nu să bem apă în timp ce mâncăm. Ne ajută să slăbim? Intervine în procesul digestiv? Ne face să reținem mai multă apă? Există multe mituri și idei preconcepute cu privire la acest subiect.
În primul rând, apa, băută de una singură, nu are calorii. Dacă bei apă înainte de masa de prânz sau cină, stomacul se va umple, iar tu vei mânca mai puțin, dar nu vei slăbi.
Un studiu efectuat de Societatea Americana de Chimie din Boston a arătat că persoanele care au băut două pahare de apă înainte de masă, au mâncat între 75 și 98% mai puține calorii. Acest lucru se datorează faptului că apa astâmpără foamea, dar și că uneori credem că ne este foame, când de fapt ne este doar sete.
Alți oameni cred că, de fapt, consumul de apă în timpul mesei provoacă o retenție de apă în organism. Specialiștii susțin că această convingere este falsă și că tocmai contrariul este valabil. Apa pe care o bem stimulează funcționarea rinichilor și ajută la menținerea echilibrului nivelului de apă din corp, indiferent de momentul în care o consumăm.
Anumite diete interzic băutul apei în timp ce mâncăm carbohidrați, susținând că aceasta va îngreuna digestia respectivelor alimente< cartofi, pâine sau orez alb. Cei ce promovează curele de care vorbim afirmă cu insistență că aceste alimente sunt "umflate" de apă, lucru care duce la inflamarea stomacului, făcându-te să pari mai gras(ă). Există opinii pro și contra cu privire la acest subiect< băutul apei în timpul mesei. Cei care se opun acestui obicei susțin că nu este benefic deoarece apa rece solidifică substanțele uleioase, ceea ce întrerupe sau întârzie digestia.
Ce se întâmplă în organism atunci când bei apă rece în timpul mesei?
Atunci când grăsimea se dizolvă și este absorbită în intestine, se transformă în țesut adipos și se depune direct pe artere. În timp, acest lucru poate cauza probleme cu colesterolul și cu inima.
De preferat ar fi consumul apei înainte de masă, pentru ca lichidul să protejeze pereții stomacali. Totuși, nu uita că apa trebuie să fie caldă sau la temperatura camerei, și nu abia scoasă din frigider cu gheață în ea.
Apa rece crește nivelul de PH al organismului (care o face mai alcalină), iar din acest motiv procesul gastric este îngreunat.